CELEX: 62012CA0514
Language: sk
Date: 2013-12-05 00:00:00
Title: Vec C-514/12: Rozsudok Súdneho dvora (druhá komora) z  5. decembra 2013 (návrh na začatie prejudiciálneho konania, ktorý podal Landesgericht Salzburg — Rakúsko) — Zentralbetriebsrat der gemeinnützigen Salzburger Landeskliniken Betriebs GmbH/Land Salzburg [Voľný pohyb pracovníkov — Článok 45 ZFEÚ — Nariadenie (EÚ) č. 492/2011 — Článok 7 ods. 1 — Vnútroštátna právna úprava, ktorá stanovuje čiastočné zohľadnenie období zamestnania dosiahnutých u iných zamestnávateľov, než je Spolková krajina Salzbursko — Obmedzenie voľného pohybu pracovníkov — Odôvodnenia — Naliehavé dôvody všeobecného záujmu — Cieľ udržať si pracovníkov — Zjednodušenie administratívy — Transparentnosť]

15.2.2014   
            
            
               SK
            
            
               Úradný vestník Európskej únie
            
            
               C 45/15
            
         Rozsudok Súdneho dvora (druhá komora) z 5. decembra 2013 (návrh na začatie prejudiciálneho konania, ktorý podal Landesgericht Salzburg — Rakúsko) — Zentralbetriebsrat der gemeinnützigen Salzburger Landeskliniken Betriebs GmbH/Land Salzburg
   (Vec C-514/12) (1)
   
   (Voľný pohyb pracovníkov - Článok 45 ZFEÚ - Nariadenie (EÚ) č. 492/2011 - Článok 7 ods. 1 - Vnútroštátna právna úprava, ktorá stanovuje čiastočné zohľadnenie období zamestnania dosiahnutých u iných zamestnávateľov, než je Spolková krajina Salzbursko - Obmedzenie voľného pohybu pracovníkov - Odôvodnenia - Naliehavé dôvody všeobecného záujmu - Cieľ udržať si pracovníkov - Zjednodušenie administratívy - Transparentnosť)
   2014/C 45/26
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landesgericht Salzburg
   
      Účastníci konania pred vnútroštátnym súdom
   
   
      Žalobkyňa: Zentralbetriebsrat der gemeinnützigen Salzburger Landeskliniken Betriebs GmbH
   
      Žalovaná: Land Salzburg
   
      Predmet veci
   
   Návrh na začatie prejudiciálneho konania — Landesgericht Salzburg — Výklad článku 45 ZFEÚ, ako aj článku 7 ods. 1 nariadenia Európskeho parlamentu a Rady č. 492/2011 z 5. apríla 2011 o slobode pohybu pracovníkov v rámci Únie (Ú. v. EÚ L 141, s. 1) — Odmeňovanie zmluvných zamestnancov vo verejnej službe v členskom štáte — Vnútroštátna právna úprava, ktorá stanovuje zohľadnenie všetkých období zamestnania u určitých verejných zamestnávateľov, ale iba čiastočne a od určitého veku zohľadňuje obdobia zamestnania u iných verejných alebo súkromných zamestnávateľov
   
      Výrok rozsudku
   
   Článok 45 ZFEÚ a článok 7 ods. 1 nariadenia Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie sa majú vykladať v tom zmysle, že bránia vnútroštátnej právnej úprave, podľa ktorej sa na účely určenia dňa, ktorý je rozhodujúci na postup zamestnancov samosprávneho celku do vyšších platových stupňov v ich triede, zohľadnia v plnom rozsahu obdobia zamestnania, počas ktorých boli zamestnanci nepretržite v služobnom pomere s týmto samosprávnym celkom, zatiaľ čo všetky ostatné obdobia zamestnania sa zohľadnia len čiastočne.
   
      (1)  Ú. v. EÚ C 63, 2.3.2013.